പോലീസ് ഉദ്യോഗസ്ഥരുടെ അടിയന്തര യോഗം വിളിച്ചു എസ്എച്ച്ഒ മുതല് ഡിജിപി വരെ എത്തണം തിരുവനന്തപുരം: സംസ്ഥാനത്തെ പോലീസ് ഉദ്യോഗസ്ഥരുടെ അടിയന്തര യോഗം വിളിച്ച് മുഖ്യമന്ത്രി പിണറായി വിജയന്. ഞായറാഴ്ച ഉച്ചകഴിഞ്ഞ് മൂന്നരയ്ക്കാണ് യോഗം. സ്റ്റേഷന് ഹൗസ് ഓഫീസര്മാര് മുതല് ഡിജിപി റാങ്ക് വരെയുള്ളു ഉദ്യോഗസ്ഥര് യോഗത്തില് പങ്കെടുക്കണമെന്നാണ് നിര്ദേശം. മോന്സണ് സാമുവലിന്റെ തട്ടിപ്പില് പോലീസിനെതിരെ കാര്യമായ ആരോപണങ്ങള് ഉയരുന്നതിനിടെയാണ് മുഖ്യമന്ത്രി യോഗം വിളിച്ചിരിക്കുന്നത്. പോലീസിന് വീഴ്ച സംഭവിച്ചതടക്കമുള്ള കാര്യങ്ങള് യോഗത്തില് ചര്ച്ചയായേക്കുമെന്നും റിപ്പോര്ട്ടുണ്ട്. പോലീസ് ജനപക്ഷത്തുനിന്ന് പ്രവര്ത്തിക്കണമെന്ന് മുഖ്യമന്ത്രിയും ഓര്മിപ്പിച്ചു. പോലീസ് സേനാംഗങ്ങളുടെ പാസിംഗ് ഔട്ട് പരേഡില് അഭിവാദ്യം സ്വീകരിച്ച ശേഷം സംസാരിക്കുകയായിരുന്നു മുഖ്യമന്ത്രി. സര്ക്കാരിനെ അളക്കുന്നതില് പോലീസിന്റെ ഇടപെടലും ഒരു ഘടകമാണെന്ന് മുഖ്യമന്ത്രി പറഞ്ഞു.